proxectonos/corpus_dominio_legal_administrativo_tmp huggingface dataset:
RESOLUCIÓN do 15 de outubro de 1998, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, dos cambios na composición da Comisión Paritaria Territorial de Formación Continua da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/11/1998

No Diario Oficial de Galicia nº 194, do 8-10-1997, publicouse a acta de constitución e mailo Regulamento de funcionamento da Comisión Paritaria
Territorial de Formación Continua da Comunidade Autónoma de Galicia.
O 9-10-1998 tivo entrada nesta dirección xeral escrito do secretario da Comisión Paritaria Territorial de Formación Continua de Galicia, no que se comunican os cambios que houbo na composición dos membros da referida comisión paritaria territorial.
Así mesmo, e na aplicación da substitución dos membros da comisión prevista no artigo 4, así como da rotación dos cargos recollida no artigo 8 do citado regulamento, e en virtude do disposto no artigo 83.3º en relación co 90, números 2º e 3º, do Real decreto lexislativo 1/1995, do 24 de marzo, polo que se aprobou o texto refundido da Lei do Estatuto dos traballadores e o Real decreto 1040/1981, do 22 de maio, e de acordo co sinalado no artigo 60 da Lei de réxime xurídico das administracións públicas e do procedemento administrativo común,
A Dirección Xeral de Relacións Laborais
ACORDA:
Primeiro.-Ordena-lo depósito e rexistro das modificacións que houbo na composición da Comisión Paritaria Territorial de Formación Continua de Galicia, e remitir copias destas á Dirección Xeral de Traballo do Ministerio de Traballo e Asuntos Sociais.
Segundo.-Dispoñe-la súa publicación no Diario Oficial de Galicia.
Santiago de Compostela, 15 de outubro de 1998.
María José Cimadevila Cea
Directora xeral de Relacións Laborais
Cambios na composición da Comisión Paritaria Territorial de Formación Continua de Galicia:
1. En representación da Confederación Intersindical Galega:
-Cesa como vocal titular Serafín Otero Fernández, e como vocal suplente Daniel Bernárdez Cancelas.
-Noméase vocal titular a Daniel Bernárdez Cancelas, e como vocal suplente a Serafín Otero Fernández.
2. En representación da Unión Xeral de Traballadores de Galicia:
-Cesa como vocal titular José Benito Núñez López, e como vocal suplente Manuel Golpe Gómez.
-Noméase vocal titular a José Tomé Roca, e vocal suplente a Rosa Arcos Caamaño.
Igualmente, e na aplicación da rotación dos cargos previstos no artigo 8 do Regulamento de funcionamento da Comisión Paritaria Territorial de Formación Continua de Galicia, a súa composición queda definida do seguinte modo:
Presidente: Daniel Bernárdez Cancelas
Secretario: Fausto Santamarina Fernández
Vocais titulares:
Eusebio Justo Santos
José Tomé Roca
Rafael Sánchez Sostre
José María López Bourio
Juan José Molinos Casal
9831
CORRECCIÓN de erros.-Orde do 24 de setembro de 1998 pola que se autoriza o cesamento de actividades no centro privado Cervantes da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/11/1998

Advertido erro na devandita orde, publicada no DOG nº 202 do luns, 19 de outubro de 1998, cómpre face-la seguinte corrección:
Na páxina 11.280, onde di: «Examinado o expediente... en solicitude de cesamento de actividades no dito centro», debe dicir: «Examinado o expediente... en solicitude de cesamento de actividades nos niveis de preescolar e educación xeral básica no dito centro».
No segundo parágrafo, onde di: «autorización definitiva», debe dicir: «autorización condicionada».
Onde di: «Autoriza-lo cesamento de actividades do centro privado que se relaciona ...», debe dicir: «Autoriza-lo cesamento de actividades nos niveis de preescolar e educación xeral básica no centro privado que se relaciona...».
Na páxina 11.281, no anexo, onde di: «Autorización do cesamento de actividades do centro», debe dicir: «Autorización do cesamento de actividades nos niveis de preescolar e educación xeral básica».
E debe engadirse:
Composición resultante:
- 1 unidade de FP1 da rama: administrativa e comercial; profesión: administrativa.
- 1 ciclo formativo de grao medio Xestión administrativa da familia profesional de administración (1 unidade).
9857
DECRETO 300/1998, do 11 de novembro, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, o conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 13/11/1998

Con motivo da viaxe do conselleiro de Sanidade e Servicios Sociais a Costa de Marfil é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do conselleiro de Sanidade e Servicios Sociais, con motivo da súa viaxe a Costa de Marfil, encárgaselle o despacho dos asuntos da Consellería de Sanidade e Servicios Sociais, desde o día 12 de novembro ata o seu regreso, ó conselleiro de Educación e Ordenación Universitaria.
Santiago de Compostela, once de novembro de mil novecentos noventa e oito.
Manuel Fraga Iribarne
Presidente
10125
ORDE do 18 de setembro de 1998 pola que se autoriza a inclusión da escola de música municipal da Coruña no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/11/1998

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (Diario Oficial de Galicia do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo, establece que lle corresponde á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada solicitude de inclusión no Rexistro de Escolas de Música polo Concello da Coruña, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A escola, da que se mencionan os seus datos no anexo a esta orde, queda incluída no rexistro de escolas de música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (Diario Oficial de Galicia, do 22 de abril de 1993) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de setembro de 1998.
Celso Currás Fernández
Conselleiro de Educación e Ordenación
Universitaria
ANEXO:
Denominación específica: Escola de Música Municipal da Coruña.
Titular: Concello da Coruña.
Enderezo: Campo de Marte, s/n.
Localidade: 15002 A Coruña.
Provincia: A Coruña.
9679
CORRECCIÓN de erros.-Orde do 17 de setembro de 1998 pola que se convocan bolsas para alumnos universitarios que cursen estudios de primeiro ou segundo ciclo nas universidades galegas no curso 1998-1999, complementarias ás bolsas e axudas ó estudio de carácter xeral do Ministerio de Educación e Cultura (Orde do 30 de xuño de 1997, BOE do 22 de xullo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/11/1998

Advertidos erros en dita orde publicada no Diario Oficial de Galicia nº 206, do venres 23 de outubro de 1998, é necesario efectua-la seguinte rectificación:
-Na páxina 11.466, no segundo parágrafo da base 7ª da convocatoria onde di: «... no prazo de oito días...»; debe dicir: «... no prazo de dez días...».
9678
ORDE do 28 de xullo de 1998 pola que se fixa o prezo de venda o público da publicación Guías Europeas de Garantía de Calidad en Cribado Mamográfico.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 28/08/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe favorable da Consellería de Economía e Facenda, esta consellería
DISPÓN:
Artigo único
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 28 de xullo de 1998.
José María Hernández Cochón
Conselleiro de Sanidade e Servicios Sociais
ANEXO
Guías Europeas de Garantía de Calidad en Cribado Mamográfico: 2.500 pesetas.
7724
RESOLUCIÓN do 26 de outubro de 1998, da Dirección Xeral de Xustiza e Administración Local, pola que se emprazan as partes interesadas no recurso contencioso-administrativo 02/0006306/1998.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/11/1998

Para os efectos de dar cumprimento ó solicitado pola Sala do Contencioso-Administrativo, Sección Segunda, do Tribunal Superior de Xustiza de Galicia, en relación co recurso contencioso-administrativo número 02/0006306/1998 interposto polo Concello de Cervo contra resolución da Consellería de Xustiza, Interior e Relacións Laborais do 29 de abril de 1998 pola que se resolve que os bens e dereitos que o Concello de Cervo tiña radicados na parroquia de Burela, pasan a ser bens e dereitos do novo Concello de Burela, esta dirección xeral resolveu ordena-la remisión do expediente administrativo ó citado tribunal.
O que se notifica para coñecemento xeral de tódalas persoas interesadas no citado expediente, as cales son emprazadas para que poidan comparecer e presentarse en autos no prazo de nove días, segundo dispón o artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, sobre medidas urxentes de reforma procesual.
Santiago de Compostela, 26 de outubro de 1998.
José Antonio Álvarez Vidal
Director xeral de Xustiza e Administración Local
10134
ORDE do 20 de outubro de 1998 pola que se autoriza o cambio de denominación do colexio de educación infantil e primaria de Negreira (A Coruña) e do colexio de educación infantil e primaria de Lobios (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/11/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (Diario Oficial de Galicia, do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación dos centros que no anexo se relacionan.
Santiago de Compostela, 20 de outubro de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Negreira.
Localidade: Negreira.
Código do centro: 15010575.
Denominación: colexio de educación infantil e primaria de Negreira.
Nova denominación: colexio de educación infantil e primaria do Coto.
Provincia: Ourense.
Concello: Lobios.
Localidade: Lobios.
Código do centro: 32006358.
Denominación: colexio de educación infantil e primaria de Lobios.
Nova denominación: colexio de educación infantil e primaria do Xurés.
10175
ORDE do 3 de novembro de 1998 pola que se modifica a Orde do 18 de maio pola que se anuncian subvencións en materia de tecnificación de empresas e creación de novos productos turísticos.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 13/11/1998

Para os efectos de conseguir un maior número de beneficiarios de subvencións ó abeiro da Orde de 18 de maio de 1998 (Diario Oficial de Galicia nº 106, do 4-6-1998) pola que se anuncian subvencións en materia de tecnificación de empresas e creación de novos productos turísticos fíxose preciso realizar unha nova redistribución dos créditos existentes. Este feito fai que se faga preciso proceder a un reaxuste dos prazos que de presentación de xustificación do investimento executado se establecen no artigo 8.1º da orde de convocatoria ampliándoos no que respecta a 1998 e para tales efectos,
DISPOÑO:
Artigo único.-Modifica-lo punto 1 do artigo 8 da Orde do 18 de maio de 1998 (Diario Oficial de Galicia nº 106, do 4-6-1998) pola que se anuncian subvencións en materia de tecnificación de empresas e creación de novos productos turísticos, que queda redactado do seguinte xeito:
1. Os beneficiarios de subvencións concedidas en virtude desta orde e cando o seu importe se atribúa en dúas ou máis anualidades terán como data límite, para a presentación da xustificación do investimento executado, que se deberá realizar de conformidade co programa de obras, as seguintes:
Fase de 1998: 15 de decembro de 1998.
Fase de 1999: 30 de xuño de 1999, se o importe da subvención se imputou a dúas anualidades. No caso de terse imputado a tres, 15 de novembro de 1999.
Fase de 2000: 30 de xuño de 2000.
Se a subvención se imputou só ó exercicio de 1998, a data límite de presentación será o 15 de decembro de 1998.
En todo caso, os beneficiarios de subvencións, unha vez executado o investimento, deberán xustificalo o antes posible e nunca con posterioridade ás datas indicadas, datas que son límite de presentación da xustificación.
Disposición derradeira
A presente orde entra en vigor o día da súa publicación no Diario Oficial de Galicia.
Santiago de Compostela, 3 de novembro de 1998.
Jesús Pérez Varela
Conselleiro de Cultura, Comunicación Social
e Turismo
9625
ORDE do 8 de outubro de 1998 pola que se nomea a secretaria do Comité Galego de Xustiza Deportiva.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 03/11/1998

En virtude do establecido no artigo 9.2º do Decreto 198/1998, do 25 de xuño, polo que se constitúe o Comité Galego de Xustiza Deportiva e se establece o procedemento de designación dos seus membros, e logo de proposta do secretario xeral para o Deporte,
DISPOÑO:
Artigo único.-Nomear secretaria do Comité Galego de Xustiza Deportiva a Susana Martínez Portabales.
Santiago de Compostela, 8 de outubro de 1998.
Dositeo Rodríguez Rodríguez
Conselleiro da Presidencia e Administración Pública
9767
ORDE do 14 de outubro de 1998 pola que se nomean vocais das mesas autonómica e provincial de control e seguimento da renda de integración social de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 03/11/1998

O artigo 36 da Lei 9/1991, do 2 de outubro, galega de medidas básicas para a inserción social, en concordancia cos artigos 80 e 81 do Decreto 374/1991,
do 24 de outubro, polo que se desenvolve a Lei 9/1991, do 2 de outubro, dispón a constitución de dúas mesas, unha a nivel provincial e outra a nivel autonómico, que actuarán como órganos superiores de control e seguimento da aplicación da renda de integración social de Galicia, e que estarán integradas cada unha delas, entre outros membros, por sete representantes das centrais sindicais máis representativas a nivel autonómico.
As normas de organización e funcionamento interno da mesa autonómica da renda de integración social publicadas no Diario Oficial de Galicia do 23 de outubro de 1992, que rexerán tamén para as mesas provinciais, a teor do disposto no artigo 81.3º do Decreto 374/1991, do 24 de outubro, establecen no seu artigo 7.2º que os nomeamentos e substitucións de tódolos membros da mesa se publicarán no Diario Oficial de Galicia.
Na súa virtude, no Diario Oficial de Galicia do 14 de abril de 1997 faise pública a composición das mesas autonómica e provincial de control e seguimento da renda de integración social de Galicia. Posteriormente, foi comunicada a esta consellería proposta da Comisión Executiva da Central Sindical Unión Xeral de Traballadores de Galicia (UGT-Galicia), acordando substituí-los seus actuais vocais titulares.
En consecuencia, en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Primeiro.-Nomear en representación da central sindical UGT-Galicia, en substitución dos actuais, os seguintes vocais titulares integrantes da mesa autonómica da renda de integración social de Galicia:
-Julia Martínez González.
-Carmen Basadre Vázquez.
-José L. Sánchez Carro.
Segundo.-Nomear en representación da central sindical UGT-Galicia, en substitución dos actuais, os seguintes vocais titulares das mesas provinciais da renda de integración social de Galicia:
1. Mesa provincial da Coruña:
-Pilar Souto Iglesias.
-Carlos Pestonit Zinke.
-José L. Sánchez Carro.
2. Mesa provincial de Lugo:
-José M. Díaz Abraira.
-Carmen Basadre Vázquez.
-Juan López Montaña.
3. Mesa provincial de Ourense:
-Raúl Octavio Varela Rúa.
-Mª Carmen Martínez Fernández.
-Concepción López Caride.
4. Mesa provincial de Pontevedra:
-Maribel Cabaleiro Rodríguez.
-Carmen Beloso Barcala.
-Manuel Martínez Barreiro.
Santiago de Compostela, 14 de outubro de 1998.
José María Hernández Cochón
Conselleiro de Sanidade e Servicios Sociais
9942
CORRECCIÓN de erros.-Decreto 286/1998, do 8 de outubro, polo que se declara a urxente ocupación, para efectos de expropición forzosa, polo Concello de Carballo (A Coruña), dos bens e dereitos necesarios para a realización das obras do proxecto modificado número 1 da obra de colectores de augas residuais, canalización do río Anllóns e EDAR en Carballo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/11/1998

Advertido erro no devandito decreto, publicado no DOG nº 207, do luns, 26 de outubro de 1998, cómpre face-la oportuna corrección:
Na páxina 11.522, onde di: «...dentro das necesidades de infraestructura deste concepto..», debe dicir: «...dentro das necesidades de infraestructura deste concello...».
8304
ORDE do 30 de setembro de 1998 pola que se conceden subvencións a escolas de música públicas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/11/1998

A Orde do 20 de maio de 1998 (DOG do 6 de xullo) establece subvencións para escolas de música públicas de titularidade municipal e regula o procedemento para a súa concesión.
Valoradas as solicitudes e elevada proposta de concesión das ditas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concedérlle-las axudas, nas contías que se sinalan, ás escolas de música públicas que se relacionan no anexo I a esta orde.
Segundo.-Desestima-las solicitudes de subvención presentadas polas escolas que se relacionan no anexo II polas causas que se indican.
Terceiro.-Modifica-lo prazo de xustificación establecido no punto décimo primeiro da Orde do 20 de maio de 1998 pola que se establecen as axudas e o procedemento para a súa concesión, e fixar un novo prazo para a xustificación total da axuda ata o día 16 de novembro de 1998.
Cuarto.-Contra esta orde poderán os interesados interpor recurso contencioso-administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a publicación desta orde no Diario Oficial de Galicia.
Santiago de Compostela, 30 de setembro de 1998.
Celso Currás Fernández
Conselleiro de Educación e Ordenación
Universitaria
ANEXO I
Denominación da escola
Contía da subvención
concedida/pesetas
Allariz
600.000
Arzúa
800.000
Bande
400.000
Barbadás
800.000
Burela
800.000
Caldas de Reis
800.000
Cambados
800.000
Cangas
600.000
Cañiza, A
300.000
Denominación da escola
Contía da subvención
concedida/pesetas
Carballiño, O
800.000
Carnota
600.000
Catoira
800.000
Cee
600.000
Chantada
400.000
Coruña, A
6.000.000
Estrada, A
600.000
Foz
300.000
Guitiriz
300.000
Maceda
300.000
Monforte de Lemos
400.000
Neves, As
800.000
Ourense
1.600.000
Padrón
300.000
Paradela
300.000
Pobra de Trives, A
300.000
Porriño, O
400.000
Porto do Son
300.000
Quiroga
400.000
Redondela
600.000
Ribadavia
600.000
Ribadeo
800.000
Silleda
600.000
Sober
800.000
Valga
600.000
Vila de Cruces
800.000
Vilagarcía de Arousa
800.000
Vigo
7.000.000
ANEXO II
Denominación da escola
Denegación da
subvención/causa
Baña, A
Non estar inscrita no Rexistro de Escolas de Música (punto segundo da orde de convocatoria)
Beade
Escola de titularidade privada.
Denominación da escola
Denegación da
subvención/causa
Boiro
Non estar inscrita no Rexistro de Escolas de Música (punto segundo da orde de convocatoria)
Chapela
Non estar inscrita no Rexistro de Escolas de Música (punto segundo da orde de convocatoria)
Sada
Non estar inscrita no Rexistro de Escolas de Música (punto segundo da orde de convocatoria)
Salceda de Caselas
Escola de titularidade privada
Samos
Escola de titularidade privada
Sarria
Non estar inscrita no Rexistro de Escolas de Música (punto segundo da orde de convocatoria)
9823
CORRECCIÓN de erros.-Decreto 269/1998, do 24 de setembro, polo que se crean institutos de Educación Secundaria nas provincias da Coruña, Lugo, Ourense e Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/11/1998

Advertido erro no Decreto 269/1998, do 24 de setembro, publicado no DOG, número 194, do martes 6 de outubro de 1998, cómpre efectua-la seguinte rectificación:
-Na páxina 10.971, nos centros da provincia da Coruña onde di: «IES de Carnota, 18 unidades»; debe dicir: «IES de Carnota, 8 unidades».
9717
ORDE do 5 de outubro de 1998 pola que se dispón a substitución dun vocal na comisión avaliadora de bolsas e axudas de apoio á formación e actualización do profesorado universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/11/1998

Na Orde do 22 de xullo de 1998 (DOG nº 174, do 8 de setembro) nomeáronse os membros da comisión avaliadora de bolsas e axudas de apoio á formación e actualización do profesorado universitario.
Con data do 2 de outubro de 1998, a Universidade da Coruña comunicoulle á Dirección Xeral de Universidades a substitución do seu representante na comisión avaliadora de bolsas e axudas de apoio á formación e actualización do profesorado universitario. Por todo iso,
DISPOÑO:
Artigo único.-Nomear a Alejandro Pazos Sierra, vicerrector de Organización Docente e Profesorado da Universidade da Coruña, como vocal da comisión avaliadora de bolsas e axudas de apoio á formación e actualización do profesorado universitario en substitución de Manuel Casteleiro Maldonado.
Santiago de Compostela, 5 de outubro de 1998.
Celso Currás Fernández
Conselleiro de Educación e Ordenación
Universitaria
9822
ORDE do 29 de setembro de 1998 pola que se conceden subvencións a conservatorios de música públicos non dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/11/1998

Por Orde do 27 de abril de 1998 (DOG do 15 de xuño) publícase a convocatoria para a concesión de axudas destinadas a subvenciona-las actividades desenvolvidas ou por desenvolver, incluídos gastos de persoal durante o ano 1998 polos conservatorios de música públicos non dependentes da Consellería de Educación e Ordenación Universitaria.
Valoradas as solicitudes e elevada proposta de concesión das ditas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concede-las axudas, nas contías que se sinalan, ós conservatorios de música públicos que se relacionan no anexo I a esta orde.
Segundo.-Modifica-lo prazo de xustificación establecido no punto décimo primeiro da Orde do 27 de abril de 1998 pola que se publica a convocatoria
fixando novo prazo para a xustificación total das axudas ata o día 30 de novembro de 1998.
Terceiro.-Contra esta orde poderán os interesados interpor recurso contencioso-administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a publicación da presente orde no Diario Oficial de Galicia.
Santiago de Compostela, 29 de setembro de 1998.
Celso Currás Fernández
Conselleiro de Educación e Ordenación
Universitaria
ANEXO I
Denominación do conservatorio
Contía da subvención
concedida/pesetas
O Barco de Valdeorras
1.800.000
Betanzos
1.800.000
Cangas
1.800.000
Carballiño, O
1.800.000
Carballo
2.500.000
Culleredo
1.800.000
Estrada, A
1.800.000
Denominación do conservatorio
Contía da subvención
concedida/pesetas
Gondomar
1.160.000
Guarda, A
1.800.000
Lalín
2.500.000
Melide
1.800.000
Noia
1.800.000
Ponteareas
2.500.000
Pontes, As
1.800.000
Redondela
2.500.000
Ribadavia
1.160.000
Ribeira
1.800.000
Tui
1.160.000
Vilalba
2.500.000
Viveiro
2.500.000
Verín
1.160.000
Xinzo de Limia
1.160.000
9792
CORRECCIÓN de erros.-Decreto 292/1998, do 26 de outubro, polo que se lle concede a Medalla de Ouro de Galicia a Álvaro Arzú Irigoyen, presidente constitucional da Repúbica de Guatemala.
PRESIDENCIA — III. OUTRAS DISPOSICIÓNS — 06/11/1998

Advertido erro, no devandito decreto, publicado no DOG nº 215, do xoves, 5 de novembro de 1998, cómpre efectua-la oportuna corrección:
Na páxina 11.928, no segundo parágrafo, onde di: «... na súa reunión do día vinteseis de outubro de
mil novecentos noventa e oito,», debe dicir: «... na suá reunión do día vintetrés de outubro de mil novecentos noventa e oito».
10036
DECRETO 292/1998, do 26 de outubro, polo que se lle concede a Medalla de Ouro de Galicia a Álvaro Arzú Irigoyen, presidente constitucional da República de Guatemala.
PRESIDENCIA — III. OUTRAS DISPOSICIÓNS — 05/11/1998

En atención ós méritos que concorren en Álvaro Arzú Irigoyen, presidente constitucional da República de Guatemala, e ó amparo do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, é vontade do Goberno galego outorgarlle a súa máis alta distinción.
Polo tanto e logo de acordo co Consello da Xunta de Galicia na súa reunión do día vinteseis de outubro de mil novecentos noventa e oito,
DISPOÑO:
Concederlle a Medalla de Ouro de Galicia a Álvaro Arzú Irigoyen, presidente constitucional da República de Guatemala.
Santiago de Compostela, vinteséis de outubro de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
9846
ORDE do 8 de outubro de 1998 pola que se nomea o presidente do Comité Galego de Xustiza Deportiva.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 03/11/1998

En virtude do establecido no artigo 9.3º do Decreto 198/1998, do 25 de xuño, polo que se constitúe o Comité Galego de Xustiza Deportiva e se establece o procedemento de designación dos seus membros, e de conformidade coa acta da reunión do Comité Galego de Xustiza Deportiva celebrada o día 2 de outubro de 1998, foi elixido por maioría dos seus membros, Germán Rodríguez Conchado como presidente do Comité Galego de Xustiza Deportiva,
DISPOÑO
Artigo único.-Nomear presidente do Comité Galego de Xustiza Deportiva a Germán Rodríguez Conchado.
Santiago de Compostela, 8 de outubro de 1998.
Dositeo Rodríguez Rodríguez
Conselleiro da Presidencia e Administración Pública.
9845
CORRECCIÓN de erros.-Resolución do 23 de xullo de 1998, da Delegación Provincial de Lugo, pola que se dispón a inscrición no rexistro e publicación, no Diario Oficial de Galicia, do convenio colectivo de ámbito provincial para o sector do comercio de materiais de construcción e saneamento.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/11/1998

Advertida a omisión da acta na publicación do devandito convenio no DOG nº 203, do 20 de outubro pasado, cómpre publicala a seguir:
Asistentes e representantes.
Representación sindical:
-Por CC.OO. co 45,5%:
Jesús Varela Lodeiro
Ramiro López Peruga
Manuel Valín Ceide
-Por UGT co 27,3%:
Adolfo Mosteirín Turia
Alfonso García Capón
Ramón Calvo Romero
-Por USO co 18,2%:
María del Carmen Arias Río
-Por CIG co 9,1%:
Ignacio Javier García Gómez
Guillermo Rey Rouco
Susana Riveira Fernández
Luis Vigo Lage
Representación patronal (APEC):
Hipólito Trinidad Losada
Miguel Varela Varela
Ricardo Castro López
José Juan Meijide Calvo
Manuel Sánchez Varela
Juan Manuel González Zaera González
Silviano Pizarro Gómez
Asesora:
Pilar Díaz Rodríguez
Na cidade de Lugo e na sede da Asociación Provincial de Empresarios da Construcción de Lugo, sita na Avda. das Américas, 15-17 entresollado, reúnense representantes das centrais sindicais e da Asociación Provincial de Empresarios da Construcción de Lugo relacionados á marxe, ás 20 horas o día 10 de xullo de 1998, logo da convocatoria cursada para o efecto con obxecto de negocia-lo convenio colectivo de traballo para a actividade de comercio de materiais de construcción e saneamento da provincia de Lugo.
Aberta a sesión e despois de intercambios de distintos puntos de vista chégase ós seguintes acordos:
1º Aproba-lo convenio colectivo de traballo para a actividade de comercio de materiais de construcción e saneamento da provincia de Lugo para o ano 1998, do que se xunta a súa redacción con tódolos seus anexos.
2º Aproba-la táboa de retribucións revisada que figura no anexo I.
3º Publica-lo texto do convenio colectivo, táboas de retribucións coa vixencia que o dito texto indica.
4º Remiti-la presente acta co texto do convenio e documentación adxunta á Delegación Provincial da Consellería de Xustiza, Interior e Relacións Laborais de Lugo para o seu rexistro e envío ó DOG e ó BOP.
5º Que os atrasos de retribucións se aboarán no mes seguinte á publicación deste acordo no BOP ou DOG.
6º Autorizar expresamente a asesora da Comisión Negociadora Pilar Díaz Rodríguez para que se dirixa á Delegación Provincial da Consellería de Xustiza, Interior e Relacións Laborais para os efectos proceder á tramitación, depósito e publicación.
E en proba de conformidade os integrantes da Comisión Negociadora asinan esta acta no lugar e data expresados no encabezamento.
8647
ORDE do 29 de outubro de 1998 pola que se modifican as zonas educativas publicadas para efectos do concurso de traslados entre funcionarios do corpo de profesores de ensino secundario e profesores técnicos de formación profesional.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/11/1998

Por Orde do 26 de outubro de 1998 publícanse as zonas educativas para efectos do concurso de traslados entre funcionarios do corpo de profesores de ensino secundario e profesores técnicos de formación profesional.
Resultando necesario efectuar unha modificación nas zonas da Barcala, Brión e Ames-Teo.
A Consellería de Educación e Ordenación Universitaria
DISPÓN:
As zonas educativas da Barcala, Brión e Ames-Teo quedan redactadas como segue:
Concello
Localidade
Centro
Código
Zona educativa: A Barcala
Val do Dubra
Val do Dubra
CPI Bembibre
15018203C
Negreira
Negreira
IES Xulián Magariños
15026391C
A Baña
San Vicente
CPI San Vicente
15019301C
Zona educativa: Ames-Brión
Ames
Ames
IES Ames
15027721C
Brión
Brión
IES Esparís-Viceso
15026352C
Zona educativa: Teo
Cacheiras
IES de Cacheiras
15027411C
Vedra
Vedra
CPI de Vedra
15020911C
Boqueixón
O Forte
CPI do Forte
15001665C
Santiago de Compostela, 29 de outubro de 1998.
P.S. (Decreto 288/1998, do 22 de outubro)
Jesús Pérez Varela
Conselleiro de Cultura, Comunicación Social
e Turismo
8425
ORDE do 30 de outubro de 1998 pola que se autoriza o cesamento de actividades do centro privado Miguel de Cervantes de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/11/1998

Examinado o expediente incoado pola titularidade do centro privado Miguel de Cervantes de Vigo (Pontevedra) en solicitude de cesamento de actividades no dito centro.
Resultando que o antedito centro privado obtivo, por Orde do 11 de outubro de 1974, a autorización condicionada para dúas unidades de preescolar e por Orde do 8 de novembro de 1973, autorización condicionada para 8 unidades de educación xeral básica.
Visto o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias (DOG do 22), e a Orde do 20 de setembro de 1995 (DOG do 15 de decembro), pola que se desenvolve o antedito decreto.
Esta consellería, á vista dos correspondentes informes e que as necesidades de escolarización na zona onde se sitúa este centro están atendidas, por proposta da Dirección Xeral de Centros e Inspección Educativa
DISPÓN:
Autoriza-lo cesamento de actividades do centro privado que se relaciona no anexo desta orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 30 de outubro de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Código do centro: 360009950.
Concello: Vigo.
Localidade: Castañal.
Enderezo: Sanjurjo Badía, 230.
Denominación: Miguel de Cervantes.
Titular: Ángel Fernández Taboada
Autorización do cesamento de actividades do centro.
10176
ORDE do 28 de outubro de 1998 pola que se fixa o prezo de venda ó público da publicación Análise Económica-Financeira das Corporacións Locais Galegas 1993.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/11/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicado no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único
1. Queda aprobado o prezo de venda ó público da publicación editada por esta consellería que se relaciona no anexo.
2. Este prezo entenderase, se é o caso, con IVE incluído.
Santiago de Compostela, 28 de outubro de 1998.
José Antonio Orza Fernández
Conselleiro de Economía e Facenda
ANEXO
Análise Económica-Financeira das Corporacións Locais Galegas 1993: 3.000 ptas.
10133
RESOLUCIÓN do 30 de outubro de 1998, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0000971/1998, interposto pola Agrupación Deportiva Peñarredonda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/11/1998

Con data do 26 de outubro de 1998, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0000971/1998, interposto pola Agrupación Deportiva Peñarredonda, contra a resolución do Comité Galego de Disciplina Deportiva, do 22 de maio de 1998, ó recurso número 452 sobre a descalificación do equipo de categoría benxamín do Club Agrupación Deportiva Peñarredonda.
En consecuencia, a Secretaría Xeral para o Deporte acordou nesta data, e de conformidade co disposto no artigo 64 da Lei reguladora da xurisdicción contencioso-administrativa modificada pola Lei 10/1992, do 30 de abril, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 30 de outubro de 1998.
Dositeo Rodríguez Rodríguez
Conselleiro da Presidencia e Administración
Pública
10353
ORDE do 26 de outubro de 1998 pola que se autoriza a inclusión da escola de música pública de Agolada (Pontevedra) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/11/1998

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música e de danza en escolas específicas. Así mesmo, a Orde do 11 de marzo de 1993 (Diario Oficial de Galicia do 22 de abril) regula as condicións de creación e funcionamento destas escolas na Comunidade Autónoma de Galicia.
Doutra banda, o Decreto 213/1998, do 10 de xullo, establece no seu artigo 1, que corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada polo Concello de Agolada (Pontevedra) a solicitude de inclusión no rexistro de escolas de música, da Escola de Música Municipal de Agolada, os servicios competentes da Consellería de Educación e Ordenación Universitaria, comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A Escola de Música Municipal de Agolada (Pontevedra), da que se sinalan os datos no anexo a esta orde, queda incluída no Rexistro de Escolas de Música.
Segundo.-A escola citada no dito anexo queda sometida ó rexime de escolas de música segundo establece a orde do 11 de marzo de 1993 (Diario Oficial de Galicia do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa, para dicta-las disposicións necesarias para o desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de outubro de 1998.
Celso Currás Fernández
Conselleiro de Educación e Ordenación
Universitaria
ANEXO
Denominación específica: Escola de Música Municipal de Agolada.
Enderezo: Casa da Cultura.
Localidade: Agolada.
Concello: Agolada.
Provincia: Pontevedra.
10258
ORDE do 19 de outubro de 1998 pola que se autoriza a implantación do novo bacharelato nas súas distintas modalidades en determinados centros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/11/1998

A Consellería de Educación e Ordenación Universitaria, por Orde do 27 de xaneiro de 1994, autorizou a implantación do novo bacharelato en distintos centros da Comunidade Autónoma.
De acordo coa liña iniciada e co fin de lles dar continuidade nos estudios ós alumnos que, tendo superadas as ensinanzas de educación secundaria obrigatoria, demanden o acceso ó novo bacharelato establecido na Lei orgánica 1/1990, do 3 de outubro, de ordenación xeral do sistema educativo, procede a autorización da implantación en determinados centros das modalidades de bacharelato previstas no
Decreto 275/1994, do 29 de xullo, polo que se establece o currículo do bacharelato na Comunidade Autónoma de Galicia.
Na súa virtude e de conformidade coa proposta formulada pola Dirección Xeral de Centros e Inspección Educativa
DISPOÑO:
Primeiro.-Autoriza-los centros que se relacionan no anexo da presente orde para implantaren de xeito progresivo o bacharelato segundo o currículo aprobado polo Decreto 275/1994, do 29 de xullo.
Segundo.-A implantación das ensinanzas do novo sistema educativo suporá a extinción progresiva dos grupos correspondentes a plans de estudios derivados da Lei 14/1970, do 4 de agosto, agás as excepcións que, debidamente xustificadas, sexan autorizadas por esta consellería.
Terceiro.-Autorízase a Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 19 de outubro de 1998.
Celso Currás Fernández
Conselleiro de Educación e Ordenación
Universitaria
ANEXO
Autorizacións de novos bacharelatos:
curso 1998/1999
-Provincia: A Coruña.
1. IES de Ames. Ames (código 15027721).
a) Bacharelato de ciencias da natureza e da saúde.
b) Bacharelato de humanidades e ciencias sociais.
2. IES de Laracha. Laracha (código 15027654).
a) Bacharelato de ciencias da natureza e da saúde.
b) Bacharelato de humanidades e ciencias sociais.
-Provincia: Lugo.
3.IES Perdouro. Burela (código 27013934).
a) Bacharelato de humanidades e ciencias sociais.
-Provincia: Pontevedra.
4. IES Francisco Asorey. Cambados (código 36019396).
a) Bacharelato de humanidades e ciencias sociais.
b) Bacharelato de tecnoloxía.
5. IES de Forcarei. Forcarei (código 36019323).
a) Bacharelato de humanidades e ciencias sociais.
6. IES Chan do Monte. Marín (código 36015159).
a) Bacharelato de humanidades e ciencias sociais.
7. IES Nº 6 de Vigo. Vigo (código 36014568).
a) Bacharelato de humanidades e ciencias sociais.
b) Bacharelato de tecnoloxía.
8822
ORDE do 8 de outubro de 1998 pola que se autoriza o cambio de titularidade do centro privado Aloya de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/11/1998

Examinado o expediente incoado pola titularidade do centro privado Aloya de Vigo no que solicita o cambio de titularidade do devandito centro.
Resultando que Sociedad Civil de Promoción y Cultura lle cede a súa titularidade, para tódolos efectos, á Asociación Fontenova.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que se uniron a el os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia. Esta consellería
DISPÓN:
Autoriza-lo cambio de titularidade do centro privado Aloya de Vigo a favor de Asociación Fontenova con tódolos dereitos e obrigas contraídas polo cesionista Sociedad Civil de Promoción y Cultura, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 8 de outubro de 1998.
Celso Currás Fernández
Conselleiro de Educación e Ordenación
Universitaria
9719
DECRETO 303/1998, do 6 de novembro, polo que se dispón a substitución de varios membros do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 17/11/1998

Os artigos 3, 5 e 6 da Lei 5/1987, do 27 de maio (Diario Oficial de Galicia nº 103, do 2 de xuño), do Consello Social da Universidade e do Consello Universitario de Galicia determinan, respectivamente, o número de membros que compoñen o Consello Social da Universidade e o número e forma de elección dos representantes da Xunta de Goberno da Universidade e dos intereses sociais nesa institución.
A Universidade de Santiago de Compostela comunicoulle a esta consellería o cesamento como membro do Consello Social de Aureliano García González-Llanos por ter cesado como xerente desa universidade e o nomeamento de Ana Consuelo Fernández Pulpeiro como xerente, así como o cesamento de Juan Carlos Villarino Tejada como membro do Consello Social que fora designado pola Xunta de Galicia.
Pola súa parte, o Parlamento de Galicia comunicou a designación de Ghaleb Jaber Ibrahim como representante dos intereses sociais de Galicia en substitución de Enrique Suárez Noche.
Así mesmo, recibíronse nesta consellería, en cumprimento do artigo 8, os documentos preceptivos de non ter incorrido en incompatibilidade.
Por todo iso, por proposta do conselleiro de Educación e Ordenación Universitaria, e por instancia do Parlamento de Galicia e a Universidade de Santiago de Compostela, en cumprimento do artigo 7 da Lei 5/1987, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e logo de deliberación do Consello da Xunta de Galicia, na súa reunión do día seis de novembro de mil novecentos noventa e oito,
DISPOÑO:
Artigo único.-Nomear como membros do Consello Social da Universidade de Santiago de Compostela a Ana Consuelo Fernández Pulpeiro, Ghaled Jaber Ibrahim e Manuel Lucas Álvarez en representación da Xunta de Goberno desta universidade, o Parlamento e a Xunta de Galicia.
Estas persoas substitúen respectivamente, e polo mesmo concepto, a Aureliano García González-Llanos, Enrique Suárez Noche e Juan Carlos Villarino Tejada, que cesan como membros do Consello Social da Universidade de Santiago de Compostela e ós que se lles agradecen os servicios prestados.
Disposición derradeira
Única.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
Celso Currás Fernández
Conselleiro de Educación e Ordenación Universitaria
10413
DECRETO 302/1998, do 6 de novembro, polo que se dispón o cesamento e o nomeamento de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 17/11/1998

De conformidade co disposto no artigo 5 da Lei 3/1986, do 18 de decembro, de consellos escolares de Galicia, no artigo 7 do Decreto 44/1988, do 11 de febreiro, polo que se desenvolve a dita lei, e na disposición transitoria primeira do Decreto 87/1992, do 26 de marzo, polo que se aproba o Regulamento do réxime interno do Consello Escolar de Galicia e no que se establece que se ten que proceder á renovación por metades dos conselleiros de cada un dos grupos que integran o consello, e logo da designación polos organismos representativos dos sectores con incidencia no ámbito educativo, por proposta do conselleiro de Educación e Ordenación Universitaria, logo da deliberación do Consello da Xunta de Galicia, na súa reunión do seis de novembro de mil novecentos noventa e oito,
DISPOÑO:
Artigo 1º
Que cesen como membros do Consello Escolar de Galicia as seguintes persoas:
1. En representación de pais de alumnos propostos polas confederacións ou federacións de asociacións de pais de alumnos, en proporción á súa representatividade:
a) Ensino público: José Luis Mañana Varela (Confapa-Galicia).
2. En representación dos profesores nos niveis educativos correspondentes ó ámbito do ensino non universitario de Galicia:
a) Ensino público: Santiago Mayo Ferreiro (ANPE Galicia).
3. En representación das centrais sindicais que, de acordo coa lexislación vixente, teñan a consideración de máis representativas en Galicia: José M. Pose Mesura (UGT de Galicia).
4. En representación do Seminario de Estudos Galegos: Antón Costa Rico.
Artigo 2º
Noméanse membros do Consello Escolar de Galicia, nas condicións determinadas no articulado da Lei 3/1986, do 18 de decembro, de consellos escolares de Galicia, as seguintes persoas:
1. En representación de pais de alumnos propostos polas confederacións ou federacións de asociacións
de pais de alumnos, en proporción á súa representatividade:
a) Ensino público: Nuria Martínez Pigueiras (Confapa-Galicia).
2. En representación dos profesores nos niveis educativos correspondentes ó ámbito do ensino non universitario de Galicia:
a) Ensino público: María Teresa López Prado (ANPE Galicia).
3. En representación das centrais sindicais que, de acordo coa lexislación vixente, teñan a consideración de máis representativas en Galicia: José M. Pose Mesura (UGT de Galicia).
4. En representación do Seminario de Estudos Galegos: Antón Costa Rico.
Disposición derradeira
Única.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, seis de novembro de mil novecentos noventa e oito.
P.S. (Decreto 287/1998, do 22 de outubro)
Dositeo Rodríguez Rodríguez
Presidente
Celso Currás Fernández
Conselleiro de Educación e Ordenación Universitaria
10287